La Regidora de Cooperació es reunix amb les entitats del Consell de Pau i Solidaritat
28 de desembre 2020

![Imagen 1](/media/zj1k1czv/61_morvedre-acull.jpeg)![Imagen 2](/media/eucj5ifn/61_la-tenda-de-tot-el-mon.jpeg)

La regidora de Cooperació Internacional, Maria Josep Soriano, ha lliurat a les entitats que formen el Consell de Pau i Solidaritat de Sagunt els fullets informatius que la regidoria ha elaborat per tal de donar a conéixer el treball que realitzen tant al municipi com arreu del món en els seus projectes de cooperació al desenvolupament. 

El document recopila informació de les 8 institucions sobre la seua dedicació, quines són les seues xarxes socials i les seues dades de contacte. Segons la regidora de Cooperació Internacional, Maria Josep Soriano, esta és una iniciativa que va sorgir en una reunió del Consell, **«des de la regidoria vam voler facilitar el projecte, ja que el nostre objectiu és donar-les suport, visibilitzar el seu treball i fomentar el voluntariat entre la ciutadania. Un dels problemes detectats en el Consell és la falta de persones joves en les entitats, i sabem que a Sagunt hi ha molts joves que volen col·laborar però tal vegada no sabem com. Amb aquest fullet pretenem facilitar-ho i posar en contacte les associacions amb els potencials voluntaris».**

**![](/media/q24itqrn/61_creu-roja.jpg)  
**

El Consell Municipal de Pau i Solidaritat és un òrgan de participació municipal creat per articular la cooperació a Sagunt i estendre el concepte de la solidaritat cap als pobles més desfavorits del planeta per lluitar contra la pobresa avançant amb l'Ajuntament i les entitats locals vers una ciutat més solidària. La principal línia d'actuació és promoure la sensibilització ciutadana destinada a conéixer millor l'estat real del món i a crear-ne una consciència crítica, l’educació per al desenvolupament sostenible i els projectes de cooperació descentralitzada. 

Tanmateix, la regidora de Cooperació Internacional ha aprofitat esta reunió amb algunes de les associacions per visitar les seues seus i conéixer el seu treball de primera mà. **«Vull agrair sincerament a ADRA, l’associació La Casa Nueva, Creu Roja Camp de Morvedre, Escoles Solidàries, La Tenda de Tot el Món, Manos Amigas, Morvedre Acull i Salut, Educación y Desarrollo el seu gran treball. El seu esforç i dedicació es tradueix en la millora directa en les vides de moltes persones de la localitat. Som una ciutat molt solidària i activa i des de l’ajuntament no podem fer altra cosa que donar suport».​****![](/media/v53delet/61_adra.jpeg)**

*   [](http://www.facebook.com/sharer.php?u=https://aytosagunto.es/va/actualitat/la-regidora-de-cooperacio-es-reunix-amb-les-entitats-del-consell-de-pau-i-solidaritat/ "Facebook")
*   [](http://twitter.com/share?url=https://aytosagunto.es/va/actualitat/la-regidora-de-cooperacio-es-reunix-amb-les-entitats-del-consell-de-pau-i-solidaritat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidora-de-cooperacio-es-reunix-amb-les-entitats-del-consell-de-pau-i-solidaritat/ "Linked In")
*   [](mailto:?body=https://aytosagunto.es/va/actualitat/la-regidora-de-cooperacio-es-reunix-amb-les-entitats-del-consell-de-pau-i-solidaritat/)